《有客生致两雉不忍杀开笼纵之二首 其一》
宋代·孙觌

平地安知祸有机，一跌永负青云期。举群惊雊堕罝网，衮背焕烂光陆离。

山梁三嗅不忍嘬，如皋一笑吁可悲。开笼放汝须远去，莫遣韩公赋病鸱。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。